સૌપ્રથમ મોનોરેલ રશિયામાં ઇવન એલમાનોવએ વર્ષ ૧૮૨૦માં બનાવી હતી. મોનોરેલ રેલવે આધારિત પરિવહન વ્યવસ્થા છે, જેમાં એક પાટા પર ટ્રેન ચાલે છે અને તે પાટા એકમાત્ર ટેકા અને તેના માર્ગદર્શક તરીકે કામ કરે છે. મોનોરેલ એરપોર્ટ ટ્રાન્સફર અને મધ્યમ ક્ષમતા મેટ્રોમાં ઉપયોગ જોવા મળે છે. સૌપ્રથમ પેટન્ટ ૧૮૨૧માં યુ.કેમાં હેનરી પાલ્મેરે મેળવ્યા હતા અને દક્ષિણ પૂર્વ લંડનના ડેપફોર્ડ ડોકયાર્ડમાં આ ડિઝાઈનનો ઉપયોગ કરાયો હતો. તે મુસાફરોને લઈ જતી વિશ્વની પ્રથમ મોનોરેલ તેમજ હાર્ટફોર્ડશાયરમાં ખોલવામાં આવેલી પ્રથમ રેલવેલાઇન છે.૧૮૭૯માં હેડોન અને સ્ટ્રીંગફેલોએ સ્વતંત્ર રીતે ‘વન રેલ’ સિસ્ટમની દરખાસ્ત કરી હતી, જેમાં ઇન્વર્ટેડ "/\" રેલનો ઉપયોગ કરવામાં આવ્યો હતો. આ સિસ્ટમ લશ્કરી ઉપયોગ માટેની હતી અને તેને ‘સસ્તી રેલવે’ તરીકે સામાન્ય નાગરિકોના ઉપયોગની સિસ્ટમ તરીકે પણ જોવામાં આવતી હતી.